### 15.    Beslutning om at godkende Forslag til Lokalplan nr. 568 for erhvervsområde ved [adresse], Gørlev

**Åbent**

Sagsnr.: 326-2017-28203       J.nr.: 01.02.05           Dokumentnr.:
326-2018-6641

**Sagstype**

Beslutning.

**Resume og sagens baggrund**

Teknik- og Miljøudvalget godkendte på møde den 10. august
2017, at der udarbejdes en rammelokalplan for et erhvervsområde i [adresse].
Det blev besluttet, at rammelokalplanen skal fastsætte byggeretsgivende
bestemmelser for en mindre del af erhvervsområdet, da en projektudvikler er
interesseret i at etablere en lavpristømmerhandel indenfor området.

**Indstillinger**

Direktøren indstiller, at:

1. Forslag til
Lokalplan nr. 568 for erhvervsområde ved [adresse], Gørlev, godkendes til
offentlig fremlæggelse i 4 uger.

2. Vurderingen af,
at der ikke skal gennemføres en miljøvurdering offentligøres med en klagefrist
på 4 uger.

3. Administrationen
bemyndiges til at foretage eventuelle redaktionelle rettelser til planforslaget
inden offentlig fremlæggelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Forslag til Lokalplan nr. 568 for erhvervsområde ved [adresse],
Gørlev (Bilag 1) fremlægges med henblik på at godkende planforslaget til
offentlig fremlæggelse i fire uger.

Med den nye planlov, som trådte i kraft den 15. juni 2017,
er høringsfristen ændret. Ændringen betyder, at den generelle høringsfrist for
lokalplaner og mindre kommuneplantillæg er nedsat fra mindst otte uger til
mindst fire uger.

*Lokalplanforslaget*

Administrationen har i samarbejde med projektudvikler og
dennes rådgiver udarbejdet et forslag til lokalplan.

Lokalplanforslaget er primært en rammelokalplan, som for et
mindre delområde (E1) indeholder byggeretsgivende bestemmelser, således at der
er mulighed for at opføre bebyggelse indenfor delområde E1, herunder en
lavpristømmerhandel og andre erhverv, som også opfylder
anvendelsesbestemmelsen.

Rammelokalplanen giver mulighed for at skabe en overordnet
ramme for lokalplanområdets udvikling. I dette lokalplanforslag udgør følgende elementer
lokalplanområdets primære struktur:

· Grønne og blå strukturer

Jean Jespersen

· Fleksibel plan

· Sikker vejadgang

· Grundejerforening

Udviklingen af lokalplanområdet er underlagt nogle
bindinger/udfordringer i form af et større vandlidende areal, som ikke er
velegnet til bebyggelse, og et rørlagt vandløb, som der ikke må bygges eller
anlægges ovenpå. Udfordringerne er vendt til noget positivt ved at udlægge
disse områder til fælles, grønne/blå områder, som sikrer at lokalplanområdet
får byrumsmæssige og landskabelige kvaliteter. Samtidig sikrer det grønne
område (delområde G1), at der fra erhvervsområdet og [adresse] bevares
indsigt til [adresse], som er et af byens markante vartegn.

Rammelokalplanen fastlægger, hvor der gennem senere detailplanlægning
kan udlægges erhvervsgrunde. Erhvervsudlægget tager hensyn til ovennævnte
bindinger og anbefalede afstandskrav mellem kommende erhvervsgrunde og
nærliggende boligområder. Dette medvirker til at undgå eller mindske eventuelle
miljøkonflikter mellem erhverv, boligområder, vandlidende områder og det
rørlagte vandløb.

Rammelokalplanen er fleksibel, idet den udstikker en
overordnet ramme for lokalplanområdets udvikling og kan imødekomme konkrete
projektønsker gennem senere supplerende lokalplaner. Ønskes området bebygget i
delområdet E2 forudsætter det nemlig, at der udarbejdes supplerende
lokalplaner, da rammelokalplanen kun indeholder bestemmelser, som giver en
byggeret indenfor delområde E1.

Rammelokalplanen er i øvrigt fleksibel på den måde, at der
er mulighed for, at det rørlagte vandløb, Daniel Christensen, kan omlægges, hvis
udstykker ønsker dette. Omlægges vandløbet, er det muligt at udnytte en større
del af erhvervsområdet til erhvervsgrunde. Herved udgår et af de grønne områder
(delområde G2), men en grøn struktur langs [adresse] fastholdes ved, at
der skal plantes trægrupper langs vejen.

Vejadgangen til lokalplanområdet sker fra [adresse].
Lokalplanen fastlægger vejens profil og bestemmer, at der skal anlægges en venstresvingsbane
ind til delområde E1. Svingbanen sikrer bedre trafikafvikling og større
trafiksikkerhed. Viser den fremtidige udvikling af området, at der er behov for
endnu en vejadgang til området, vurderes det, at der er mulighed for at placere
denne overfor Toftevangsvej.

Lokalplanen indeholder også bestemmelser om, at der skal
oprettes en grundejerforening. Når grundejerforeningen bliver oprettet, bliver
den pålagt at varetage bl.a. anlæggelsen og driften af de grønne områder og
beplantningsbæltet i nord.

Lokalplanforslaget vurderes at imødekomme et konkret ønske
fra en projektudvikler, samtidig med at rammen for hele lokalplanområdets
udvikling fastlægges. Det konkrete projektønske sætter forhåbentlig en
udvikling i gang i området, og rammen for denne udvikling er fastlagt i
lokalplanforslaget. Dette gør forhåbentlig den senere lokalplanlægning nemmere
samtidig med, at rammen sikrer en helhedsplanlægning.

*Spildevandsplantillæg*

Lokalplanområdet er ikke en del af spildevandsplanen,
hvorfor det er nødvendigt at udarbejde et tillæg til spildevandsplanen for at
kunne byggemodne området. Der er udarbejdet et spildevandsplantillæg, som
behandles i en særskilt sagsfremstilling. Spildevandsplantillægget dækker kun
delområde E1, da det kun er her, at der er en mulighed for at bygge.

*Miljøscreening*

I forbindelse med udarbejdelse af lokalplanen og
spildevandsplantillægget har Plan, Byg og Miljø gennemført en screening efter
lov om miljøvurdering af planer og programmer og af konkrete projekter (VVM),
som har været i høring hos berørte myndigheder fra den 21. november 2017 til og
med den 6. december 2017. Der er indkommet bemærkninger fra Vejdirektoratet,
Museum Vestsjælland og Kalundborg Forsyning A/S. Bemærkningerne fra [adresse]
[adresse] er af oplysende karakter, som er videreformidlet til
projektudvikler. Vejdirektoratets bemærkninger omhandler, at det kræver deres
tilladelse at skilte indenfor vejbyggelinjen af [adresse] og at anlægge
adgangsvejen til lokalplanområdet. De har meddelt, at de agter at give tilladelse
til vejadgangen. Kalundborg Forsyning anbefaler, at administrationen i den
videre spildevandsplanlægning for hele lokalplanområdet vurderer, hvor stor
kapacitet Rye Vandløb har til at modtage regnvand. Bemærkningerne er
indarbejdet i lokalplanforslaget og spildevandsplantillægget. Miljøscreeningen
med tilhørende hvidbog indgår som bilag til lokalplanforslaget (Bilag 1).

På baggrund af miljøscreeningen vurderer administrationen,
at lokalplanforslaget og spildevandsplantillægget ikke vil få væsentlig indvirkning
på miljøet, og der således ikke skal udarbejdes miljørapport for lokalplanen
eller spildevandsplantillægget.

*Det videre forløb*

Godkendes lokalplanforslaget til offentlig fremlæggelse, vil
lokalplanforslaget blive sendt i høring i 4 uger. Herefter vil eventuelle
bemærkninger m.v. blive behandlet og/eller indarbejdet, og det forventes, at
lokalplanforslaget kan fremlægges til endelig godkendelse i juni.
Projektudvikler forventer, at byggeriet påbegyndes ultimo 2018, og at der den
1. februar 2019 står en lavpristømmerhandel færdigbygget i delområde E1.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Forslag til lokalplan nr. 568 for erhvervsområde ved [adresse], [adresse] 326-2018-54883 |